CELEX: 52016PC0384
Language: el
Date: 2016-06-10
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το εφαρμοστέο ποσοτικό όριο για την αγορά βουτύρου και αποκορυφωμένου γάλακτος σε σκόνη

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.6.2016
            COM(2016) 384 final
            2016/0181(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το εφαρμοστέο ποσοτικό όριο για την αγορά βουτύρου και αποκορυφωμένου γάλακτος σε σκόνη
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Ο τομέας του γάλακτος και των γαλακτοκομικών προϊόντων διανύει μακρά περίοδο σοβαρών ανισορροπιών της αγοράς. Η παγκόσμια ζήτηση γάλακτος και γαλακτοκομικών προϊόντων επιδεινώθηκε στη διάρκεια του 2015, κυρίως λόγω της ρωσικής απαγόρευσης των εισαγωγών και της παράτασής της, καθώς και λόγω της μείωσης των εισαγωγών της Κίνας, η οποία αποτελεί τον κυριότερο εισαγωγέα γαλακτοκομικών προϊόντων παγκοσμίως. Παράλληλα, η προσφορά γάλακτος αυξήθηκε γενικώς στις κυριότερες εξαγωγικές περιοχές.
               
               
                  Η παραγωγή γάλακτος αυξάνεται ιδιαίτερα στην Ένωση λόγω των επενδύσεων στην γαλακτοπαραγωγική ικανότητα, οι οποίες είχαν υλοποιηθεί ενόψει της λήξης των ποσοστώσεων γάλακτος και των ευνοϊκών μεσοπρόθεσμων προοπτικών στην παγκόσμια αγορά. Οι παραδόσεις γάλακτος στην Ένωση αυξήθηκαν κατά 2,5% το 2015, ποσοστό που αντιστοιχεί σε περισσότερο από 3,5 εκατ. τόνους νωπού γάλακτος επιπλέον. Οι πλεονάζουσες ποσότητες γάλακτος πρέπει να μεταποιούνται σε προϊόντα που μπορούν να αποθηκευτούν για μεγάλο χρονικό διάστημα, όπως το βούτυρο και το αποκορυφωμένο γάλα σε σκόνη (ΑΓΣ). Πράγματι, η παραγωγή αυξήθηκε το 2015 κατά 8,1% όσον αφορά το αποκορυφωμένο γάλα σε σκόνη και κατά 4,7% όσον αφορά το βούτυρο. Σύμφωνα με εκτιμήσεις της ΓΔ AGRI, το 2016 θα σημειωθεί περαιτέρω αύξηση των παραδόσεων γάλακτος στην ΕΕ κατά 1,4%.
               
               
                  Ως εκ τούτου, οι τιμές του αποκορυφωμένου γάλακτος σε σκόνη στην Ένωση ακολούθησαν φθίνουσα πορεία το 2014 και το 2015, κατά τα οποία μειώθηκαν στο επίπεδο της τιμής δημόσιας παρέμβασης. Παρατηρείται επίσης πτωτική πίεση στις τιμές του βουτύρου, αλλά παραμένουν πάνω από την τιμή δημόσιας παρέμβασης.
               
               
                  Το άρθρο 3 του κανονισμού (ΕΕ) αριθ. 1370/2013 του Συμβουλίου καθορίζει ποσοτικά όρια για την αγορά βουτύρου και αποκορυφωμένου γάλακτος σε σκόνη στην καθορισμένη τιμή που αναφέρεται στο άρθρο 2 του ιδίου κανονισμού (50 000 τόνοι για το βούτυρο και 109 000 τόνοι για το ΑΓΣ). Μετά την εξάντληση των εν λόγω ορίων, η αγορά πραγματοποιείται μέσω διαδικασίας διαγωνισμού για τον προσδιορισμό της μέγιστης τιμής αγοράς.
               
               
                  Για να διευκολυνθεί η αποκατάσταση της ισορροπίας στον τομέα του γάλακτος και των γαλακτοκομικών προϊόντων υπό τις επικρατούσες δυσμενείς συνθήκες στην αγορά και για να διατηρηθεί η εμπιστοσύνη στην αποτελεσματικότητα των μηχανισμών παρέμβασης, το Συμβούλιο αποφάσισε την αύξηση των ποσοτικών ορίων για την αγορά βουτύρου και αποκορυφωμένου γάλακτος σε σκόνη σε καθορισμένη τιμή το 2016.
               
               
                  Το αρχικό ποσοτικό όριο των 109 000 τόνων για το αποκορυφωμένο γάλα σε σκόνη εξαντλήθηκε στις 31 Μαρτίου 2016. Διεξήχθη διαγωνισμός εν αναμονή της ανωτέρω απόφασης του Συμβουλίου και περίπου 27 000 τόνοι αποκορυφωμένου γάλακτος σε σκόνη έχουν αγοραστεί μέσω αυτής της διαδικασίας.
               
               
                  Μετά την επανέναρξη των αγορών από την παρέμβαση σε καθορισμένη τιμή στο πλαίσιο του διπλάσιου ανώτατου ορίου, οι ποσότητες του αποκορυφωμένου γάλακτος σε σκόνη που αγοράζονταν κάθε εβδομάδα ήταν σημαντικά υψηλότερες απ’ ό,τι στην αρχή του έτους. Κατά πάσα πιθανότητα, το νέο ανώτατο όριο θα εξαντληθεί γρήγορα.
               
               
                  Για τον ίδιο λόγο με αυτόν που αναφέρεται στην αρχική απόφαση του Συμβουλίου, είναι, συνεπώς, σκόπιμο να αυξηθεί περαιτέρω το ποσοτικό όριο για την αγορά αποκορυφωμένου γάλακτος σε σκόνη σε καθορισμένη τιμή. Η αύξηση του ποσοτικού ορίου για το βούτυρο δεν είναι απαραίτητη, καθώς καμία προσφορά δεν έχει ληφθεί μέχρι τώρα για το βούτυρο.
               
               
                  Καθώς είναι δυνατόν, κατά την έναρξη ισχύος του παρόντος κανονισμού, να έχει ενεργοποιηθεί αυτομάτως διαδικασία διαγωνισμού για την αγορά από τη δημόσια παρέμβαση, είναι αναγκαίο να μην ληφθούν υπόψη οι ποσότητες που θα αγοραστούν στο πλαίσιο της εν λόγω διαδικασίας, ώστε να μην αφαιρεθούν από το νέο διαθέσιμο ανώτατο όριο.
               
               
                  Για να διασφαλιστεί ότι το μέτρο που προβλέπεται στον παρόντα κανονισμό θα έχει άμεσο αντίκτυπο στην αγορά και ότι θα συμβάλει στη σταθεροποίηση των τιμών, ο παρών κανονισμός θα πρέπει να αρχίσει να ισχύει την επομένη της δημοσίευσής του.
               
            
            
               •Συνοχή με ισχύουσες διατάξεις στον τομέα πολιτικής
            
            
               
                  Η παρούσα πρόταση συνάδει με το πνεύμα της κοινής οργάνωσης των αγορών γεωργικών προϊόντων, η οποία αποσκοπεί στη σταθεροποίηση των αγορών και στην εξασφάλιση δίκαιου βιοτικού επιπέδου για τον γεωργικό πληθυσμό.
               
               
                  Η πρόταση συνάδει με το άρθρο 43 παράγραφος 3 της ΣΛΕΕ, βάσει του οποίου το Συμβούλιο, κατόπιν πρότασης της Επιτροπής, εκδίδει μέτρα σχετικά με τον καθορισμό των τιμών, των εισφορών, των ενισχύσεων και των ποσοτικών περιορισμών, καθώς και σχετικά με τον καθορισμό και την κατανομή των αλιευτικών δυνατοτήτων.
               
            
            
               •Συνοχή με άλλες πολιτικές της Ένωσης
            
            
               
                  α.α.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
         
         
            
               •Νομική βάση
            
            
               
                  Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η παρούσα πρόταση, για την οποία είναι συναρμόδια η ΕΕ και τα κράτη μέλη, είναι σύμφωνη με την αρχή της επικουρικότητας.
               
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας.
               
            
            
               •Επιλογή του νομικού μέσου
            
            
               
                  α.α.
               
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  α.α.
               
            
            
               •Διαβουλεύσεις με τα ενδιαφερόμενα μέρη
            
            
               
                  α.α.
               
            
            
               •Συλλογή και χρήση εμπειρογνωμοσύνης
            
            
               
                  α.α.
               
            
            
               •Εκτίμηση επιπτώσεων
            
            
               
                  α.α.
               
            
            
               •Καταλληλότητα του κανονιστικού πλαισίου και απλοποίηση
            
            
               
                  α.α.
               
            
            
               •Θεμελιώδη δικαιώματα
            
         
         
            
               
                  α.α.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Οι δημοσιονομικές επιπτώσεις της παρούσας πρότασης περιορίζονται στη διαφορά τιμής μεταξύ της καθορισμένης τιμής που αναφέρεται στο άρθρο 2 του κανονισμού (ΕΕ) αριθ. 1370/2013 του Συμβουλίου και της τιμής που θα είχε ενδεχομένως προσδιοριστεί στο πλαίσιο διαδικασίας διαγωνισμού. Υπό τις παρούσες συνθήκες (και με βάση την παρελθούσα πείρα), είναι πιθανό ότι η τελευταία θα είχε καθοριστεί σε επίπεδο που θα πλησίαζε την καθορισμένη τιμή και, επομένως, η πραγματική δημοσιονομική επίπτωση θα ήταν αμελητέα.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
            
            
               
                  α.α.
               
            
            
               •Επεξηγηματικά έγγραφα (για οδηγίες)
            
            
               
                  α.α.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  α.α.
               
            
            
               2016/0181 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το εφαρμοστέο ποσοτικό όριο για την αγορά βουτύρου και αποκορυφωμένου γάλακτος σε σκόνη
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο τομέας του γάλακτος και των γαλακτοκομικών προϊόντων διανύει μακρά περίοδο σοβαρών ανισορροπιών της αγοράς. Μολονότι η παγκόσμια ζήτηση για εισαγωγές γάλακτος και γαλακτοκομικών προϊόντων παρέμεινε συνολικά σταθερή το 2015 σε σύγκριση με το 2014, η παραγωγή αυξήθηκε σημαντικά στην Ένωση και στις άλλες κύριες εξαγωγικές περιοχές.
            
            
               (2)Η παραγωγή γάλακτος στην ΕΕ αυξάνεται σταθερά λόγω των επενδύσεων στη γαλακτοπαραγωγική ικανότητα, οι οποίες είχαν υλοποιηθεί στην Ένωση ενόψει της λήξης των ποσοστώσεων γάλακτος και των ευνοϊκών μεσοπρόθεσμων προοπτικών στην παγκόσμια αγορά. Οι πλεονάζουσες ποσότητες γάλακτος μεταποιούνται σε προϊόντα που μπορούν να αποθηκευτούν για μεγάλο χρονικό διάστημα, όπως το βούτυρο και το αποκορυφωμένο γάλα σε σκόνη. 
            
         
         
            
               (3)Ως εκ τούτου, οι τιμές του αποκορυφωμένου γάλακτος σε σκόνη στην Ένωση ακολούθησαν φθίνουσα πορεία το 2014 και το 2015, περίοδο κατά την οποία μειώθηκαν στο επίπεδο της τιμής δημόσιας παρέμβασης.
            
            
               (4)Το άρθρο 3 του κανονισμού (ΕΕ) αριθ. 1370/2013 του Συμβουλίου
                  1
                καθορίζει ποσοτικά όρια για την αγορά βουτύρου και αποκορυφωμένου γάλακτος σε σκόνη στην καθορισμένη τιμή που αναφέρεται στο άρθρο 2 του εν λόγω κανονισμού. Μετά την εξάντληση των εν λόγω ορίων, η αγορά πραγματοποιείται μέσω διαδικασίας διαγωνισμού για τον προσδιορισμό της μέγιστης τιμής αγοράς.
            
            
               (5)Το αρχικό ποσοτικό όριο των 109 000 τόνων για την αγορά αποκορυφωμένου γάλακτος σε σκόνη σε καθορισμένη τιμή, που ορίζεται στον κανονισμό (ΕΕ) αριθ. 1370/2013, εξαντλήθηκε στις 31 Μαρτίου 2016.
            
            
               (6)Προκειμένου να βοηθηθεί ο τομέας του γάλακτος και των γαλακτοκομικών προϊόντων στην εξεύρεση νέας ισορροπίας υπό της επικρατούσες δυσμενείς συνθήκες στην αγορά και να διατηρηθεί η εμπιστοσύνη στην αποτελεσματικότητα του μηχανισμού δημόσιας παρέμβασης, τα ποσοτικά όρια για την αγορά βουτύρου και αποκορυφωμένου γάλακτος σε σκόνη σε καθορισμένη τιμή διπλασιάστηκαν για το έτος 2016 με τον κανονισμό (ΕΕ) αριθ. 2016/591 του Συμβουλίου
                  2
               .
            
            
               (7)Διεξήχθη διαγωνισμός πριν από την έναρξη ισχύος του κανονισμού (ΕΕ) 2016/591 και περίπου 27 000 τόνοι αποκορυφωμένου γάλακτος σε σκόνη αγοράστηκαν μέσω αυτής της διαδικασίας.
            
            
               (8)Μετά την επανέναρξη των αγορών από την παρέμβαση σε καθορισμένη τιμή στο πλαίσιο του νέου ποσοτικού ορίου, οι ποσότητες του αποκορυφωμένου γάλακτος σε σκόνη που αγοράζονταν κάθε εβδομάδα ήταν σημαντικά υψηλότερες απ’ ό,τι στην αρχή του έτους. Ως εκ τούτου, αναμένεται ότι το νέο ποσοτικό όριο θα εξαντληθεί γρήγορα.
            
            
               (9)Σε περίπτωση έναρξης διαδικασίας διαγωνισμού πριν από την έναρξη ισχύος του παρόντος κανονισμού, είναι αναγκαίο να εξασφαλιστεί ότι οι ποσότητες που ενδεχομένως θα αγοραστούν στο πλαίσιο της εν λόγω διαδικασίας δεν θα ληφθούν υπόψη για τον προσδιορισμό των διαθέσιμων ποσοτήτων για την αγορά αποκορυφωμένου γάλακτος σε σκόνη από την παρέμβαση σε καθορισμένη τιμή το 2016.
            
            
               (10)Για να διασφαλιστεί ότι το προσωρινό μέτρο που προβλέπεται στον παρόντα κανονισμό θα έχει άμεσο αντίκτυπο στην αγορά και ότι θα συμβάλει στη σταθεροποίηση των τιμών, ο παρών κανονισμός θα πρέπει να αρχίσει να ισχύει την επομένη της δημοσίευσής του.
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Στο άρθρο 3 παράγραφος 1 του κανονισμού (ΕΚ) αριθ. 1370/2013, το δεύτερο εδάφιο αντικαθίσταται από το ακόλουθο κείμενο:
            
            
               «Κατά παρέκκλιση από το πρώτο εδάφιο, το έτος 2016, τα ποσοτικά όρια για την αγορά βουτύρου και αποκορυφωμένου γάλακτος σε σκόνη από την παρέμβαση σε καθορισμένη τιμή καθορίζονται σε 100 000 τόνους όσον αφορά το βούτυρο και σε 350 000 τόνους όσον αφορά το αποκορυφωμένο γάλα σε σκόνη. Σε περίπτωση έναρξης διαδικασίας διαγωνισμού πριν από [ημερομηνία έναρξης ισχύος], οι ποσότητες που αγοράζονται στο πλαίσιο της εν λόγω διαδικασίας δεν αφαιρούνται από τα ανωτέρω αναφερόμενα ποσοτικά όρια.».
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
                     
                        ΔΗΜΟΣΙΟΝΟΜΙΚΟ ΔΕΛΤΙΟ
                     
                  
                  
                     
                        FS/16/CM/aj 2770087 
                        agri.ddg2.c.3(2016) 2751015
                     
                  
               
                     
                  
                  
                     
                        6.142.2016,1
                     
                  
               
                     
                  
                  
                     
                        ΗΜΕΡΟΜΗΝΙΑ: 11.05.2016
                     
                  
               
                     
                        1.
                     
                  
                  
                     
                        ΓΡΑΜΜΗ ΠΡΟΫΠΟΛΟΓΙΣΜΟΥ:
                     
                     
                     
                        05 02 12 02
                     
                  
                  
                     
                        ΠΙΣΤΩΣΕΙΣ:
                     
                     
                        σε εκατ. EUR
                     
                     
                        17.0
                     
                  
               
                     
                        2.
                     
                  
                  
                     
                        ΤΙΤΛΟΣ:
                     
                     
                        Σχέδιο ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το εφαρμοστέο ποσοτικό όριο για την αγορά βουτύρου και αποκορυφωμένου γάλακτος σε σκόνη
                     
                  
               
                     
                        3.
                     
                  
                  
                     
                        ΝΟΜΙΚΗ ΒΑΣΗ:
                     
                     
                        Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης
                     
                  
               
                     
                        4.
                     
                  
                  
                     
                        ΣΤΟΧΟΙ:
                     
                     
                        Το παρόν σχέδιο κανονισμού αυξάνει τα ποσοτικά όρια για την αγορά αποκορυφωμένου γάλακτος σε σκόνη σε καθορισμένη τιμή το 2016.
                     
                  
               
                     
                        5.
                     
                  
                  
                     
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
                     
                  
                  
                     
                        ΠΕΡΙΟΔΟΣ 12 ΜΗΝΩΝ
                        (σε εκατ. ευρώ)
                     
                  
                  
                     
                        ΤΡΕΧΟΝ ΟΙΚΟΝΟΜΙΚΟ ΕΤΟΣ
                     
                     
                        2016
                     
                     
                        (σε εκατ. ευρώ)
                     
                  
                  
                     
                        ΕΠΟΜΕΝΟ ΟΙΚΟΝΟΜΙΚΟ ΕΤΟΣ
                     
                     
                        2017
                     
                     
                        (σε εκατ. ευρώ)
                     
                  
               
                     
                        5.0
                     
                  
                  
                     
                        ΔΑΠΑΝΕΣ
                     
                     
                        -
                              ΑΠΟ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                        (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                     
                     
                        -
                              ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
                     
                     
                        -
                              ΤΟΥΣ ΑΛΛΟΥΣ ΤΟΜΕΙΣ
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5.1
                     
                  
                  
                     
                        ΕΣΟΔΑ
                     
                     
                        -
                              ΙΔΙΟΙ ΠΟΡΟΙ ΤΗΣ ΕΕ 
                        (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ)
                     
                     
                        -
                              ΕΘΝΙΚΑ
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        ΠΡΟΒΛΕΨΕΙΣ ΔΑΠΑΝΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ΠΡΟΒΛΕΨΕΙΣ ΕΣΟΔΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        ΤΡΟΠΟΣ ΥΠΟΛΟΓΙΣΜΟΥ:
                     
                  
               
                     
                        6.0
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        ΝΑΙ
                     
                  
               
                     
                        6.1
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΜΕ ΜΕΤΑΦΟΡΑ ΚΟΝΔΥΛΙΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        ΝΑΙ
                     
                  
               
                     
                        6.2
                     
                  
                  
                     
                        ΑΠΑΙΤΕΙΤΑΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
                     
                  
                  
                     
                        ΌΧΙ
                     
                  
               
                     
                        6.3
                     
                  
                  
                     
                        ΘΑ ΑΠΑΙΤΗΘΕΙ ΕΓΓΡΑΦΗ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
                     
                  
                  
                     
                        ΌΧΙ
                     
                  
               
                     
                        ΠΑΡΑΤΗΡΗΣΕΙΣ:
                     
                     
                        Προτείνεται περαιτέρω αύξηση των ποσοτικών ορίων για την αγορά σε καθορισμένη τιμή στο πλαίσιο της δημόσιας παρέμβασης για το αποκορυφωμένο γάλα σε σκόνη (350 000 τόνοι αντί για 218 000 τόνους). Υπάρχει μεγάλη πιθανότητα κάλυψης του παρόντος ορίου με αποτέλεσμα να πρέπει να πραγματοποιηθεί η αγορά μέσω διαδικασίας διαγωνισμού για τον προσδιορισμό της μέγιστης τιμής αγοράς. Από την παρελθούσα πείρα προκύπτει ότι οι τιμές αγοράς που προσδιορίζονται στο πλαίσιο διαδικασίας διαγωνισμού μπορεί να πλησιάζουν την καθορισμένη τιμή παρέμβασης και, ως εκ τούτου, τεκμαίρεται ότι οι δημοσιονομικές επιπτώσεις της πρότασης είναι αμελητέες σε σύγκριση με την αγορά μέσω διαγωνισμού. 
                     
                  
               
         
         
            
                  
                     (1)
                  Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).
               
               
                  
                     (2)
                  Κανονισμός (ΕΕ) 2016/591 του Συμβουλίου, της 15ης Απριλίου 2016, σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά τα ποσοτικά όρια που εφαρμόζονται για την αγορά βουτύρου και αποκορυφωμένου γάλακτος σε σκόνη (ΕΕ L 103 της 19.4.2016, σ. 3).